
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la proiectul de decizie a Consiliului privind încheierea, în numele Uniunii Europene, a Acordului dintre Uniunea Europeană și Republica Federativă a Braziliei privind cooperarea cu Agenția Uniunii Europene pentru Cooperare în Materie de Aplicare a Legii (Europol) și Poliția federală a Braziliei, precum și prin intermediul acestora
(05617/2025 – C10‑0045/2025 – 2024/0321(NLE))
(Procedura de aprobare)
Parlamentul European,
–	având în vedere proiectul de decizie a Consiliului (05617/2025),
–	având în vedere proiectul de Acord între Uniunea Europeană și Republica federativă a Braziliei privind cooperarea cu Agenția Uniunii Europene pentru Cooperare în Materie de Aplicare a Legii (Europol) și Poliția federală a Braziliei, precum și prin intermediul acestora (05618/2025),
–	având în vedere cererea de aprobare prezentată de Consiliu în conformitate cu articolul 16 alineatul (2), articolul 88, articolul 218 alineatul (6) al doilea paragraf litera (a) punctul (v) și articolul 218 alineatul (7) din Tratatul privind funcționarea Uniunii Europene (C10‑0045/2025),
–	având în vedere articolul 107 alineatele (1) și (4) și articolul 117 alineatul (7) din Regulamentul său de procedură,
–	având în vedere recomandarea Comisiei pentru libertăți civile, justiție și afaceri interne (A10‑0000/2025),
1.	aprobă încheierea acordului;
2.	încredințează Președintei sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre și ale Republicii Federative a Braziliei.

Prezentul acord stabilește cooperarea dintre Europol și autoritățile competente din Brazilia pentru a permite transferul de date cu caracter personal și de date fără caracter personal între acestea. Un astfel de acord este necesar pentru a sprijini și a consolida acțiunea autorităților statelor membre ale Uniunii și ale Braziliei în scopul de a preveni și a combate infracțiunile, inclusiv infracțiunile grave și terorismul. În același timp, prezentul acord oferă garanții adecvate pentru drepturile omului și libertățile fundamentale ale persoanelor, inclusiv dreptul la viață privată și la protecția datelor.

Cooperarea în materie de aplicare a legii în domeniile combaterii terorismului, prevenirii și combaterii criminalității organizate și corupției, traficului de droguri, criminalității informatice, spălării banilor, finanțării terorismului și a migrației ilegale poate aduce beneficii considerabile ambelor părți și este în interesul Uniunii Europene. Creșterea cererii de droguri și înmulțirea rutelor de trafic de droguri în Uniunea Europeană reprezintă o amenințare gravă la adresa securității noastre. Prin urmare, Europol ar trebui să poată coopera îndeaproape, inclusiv prin schimbul de date cu caracter personal, cu autoritățile de aplicare a legii din țări terțe, cum ar fi Brazilia, pentru a combate toate aceste infracțiuni grave. 

De asemenea, ar trebui remarcat că Autoritatea Europeană pentru Protecția Datelor (AEPD) a confirmat, în avizul său, că acordul oferă garanții adecvate pentru protecția vieții private și a drepturilor și libertăților fundamentale ale persoanelor. 

Raportoarea consideră că încheierea acestui acord va contribui la asigurarea unei Europe mai sigure și mai securizate pentru cetățenii noștri. Prin urmare, se recomandă ca Parlamentul European să aprobe încheierea acordului.


[bookmark: FootprintPageRR][bookmark: _Toc201302694]ANEXĂ: ENTITĂȚILE SAU PERSOANELE
DE LA CARE RAPORTOAREA A PRIMIT CONTRIBUȚII
<FootprintIntro>Potrivit articolului 8 din anexa I la Regulamentul de procedură, raportoarea declară că a primit contribuții de la următoarele entități sau persoane pentru întocmirea proiectului de raport:</FootprintIntro>
	Entitatea și/sau persoana

	European Commission, Directorate-General for Migration and Home Affairs


Lista de mai sus este elaborată sub responsabilitatea exclusivă a raportoarei.
În cazul în care în listă sunt identificate persoane fizice prin numele sau funcția lor ori prin ambele elemente, raportoarea declară că a transmis persoanelor fizice în cauză Avizul Parlamentului European nr. 484 privind protecția datelor (https://www.europarl.europa.eu/data-protect/index.do), în care sunt stabilite condițiile în care sunt prelucrate datele lor cu caracter personal, precum și drepturile legate de prelucrarea respectivă.

